Kankaven

Kankaven zo ur gumun e biz Breizh. Ur porzh pesketa eo. Anavezet eo gant e istr. E departamant an Il-ha-Gwilen hag e kanton Sant-Maloù-1 emañ.

 Douaroniezh 
War aod Bro-Sant-Maloù emañ Kankaven, etre Sant-Maloù ha menez Mikael ar Mor. Eus Kankaven betek Sant-Maloù ez eus 15 kilometr. E Norzh Kankaven emañ Beg an Trein e-lec'h ma c'haller gwelout ar C'hab Frehel er C'hornôg ha Granville er Reter. Er reter dezhi emañ an Enez Rimen. Inizi Kalzenez a c'haller gwelout ivez.

 Anv 
 Erwan Vallerie : Chancavena, 1032 ; Cancavena, 1038 ; Cancaura, 1172 ; Cancavria, 1184 ; Cancala, 1199 ; Cancavna, 1210 ; Cancale,  ; Cancalle, 1779.

 Ardamezioù 
En glazur, e viskin en sabel gwisket en argant, mordoant war ur mor geotet, heuliet gant daouzek istr en aour ouzh c'houremm, balirant, e c'hrenngonk en argant karget gant un erez daoubennek en sabel pigoset hag iziliet en gul.

 Istor 
Henamzer
 Stummet e veze ar Romaned gant istr Kankaven.

 Diazezet eo bet ar gêriadenn-se gant Sant Meven moarvat war-dro 545.

 Eus Kankaven ez eas kuit listri Daniel de La Touche, Aotrou ar Ravardière d'an 19 a viz Meurzh 1612 evit Brazil. Daniel de La Touche a ziazezas kêr São Luís er Maranhão e BrazilMammenn: http://bresil2000.free.fr ; testenn Dominique Stoenesco diwar-benn Renevezerezh Sao Luis ar Maranhao.
 Dispac'h Gall 
 Dekred eus ar 26 a viz Du 1790 war al le ret: nac'het e voe al le ouzh ar Roue, ar vro hag al lezennoù gant ar personAdhésion de Messieurs les Recteurs, Curés et autres ecclésiastiques du diocèse de Saint-Malo, en Bretagne, A l'exposition des principes sur la Constitution du Clergé, adressée à MM. les Evêques députés à l'Assemblée nationale, Imprimerie de Crapart, place Saint-Michel, Pariz, Bro-C'hall, p.19 .

 Brezel-bed kentañ  
 197 gwaz a gollas o buhez abalamour d'ar brezel hervez monumant ar re varv , da lavaret eo 2,58% ag ar boblañs hervez an niveradeg bet graet e 1911; pemp anezhe a varvas d'an 22 a viz Eost 1914 en Emgann Rossignol e BelgiaMonumant ar re varv - Memorial Genweb. 
 Eil Brezel-bed 
 Mervel a reas 36 den eus ar gumun abalamour d'ar brezel Monumant ar re varv - Memorial Genweb .
 D'ar 17 a viz Even 1944 e kouezhas un nijerez Junkers Ju 88 G-1 eus an aerlu alaman (Luftwaffe) e donvor Kankaven; tri nijour ar varvas, daou anezhe a zo douaret e MarignyPertes Luftwaffe.
 Brezel Korea 
 Lazhet e voe ur soudard eus ar gumun e Pochum Dong e rannvro Myojang Myon d’a 21 a viz C'hwevrer 1953 Fichenn hiniennel - Memorial Genweb.
 Brezelioù didrevadennañ 
 Brezel Indez-Sina 
 Mervel a reas daou vilour eus ar gumun er ViêtnamMonumant ar re varv - Memorial Genweb. 
 TOE 
 Mervel a reas daou soudard.
 Morskorneg e 1963 
 Yen-skorn e oa an amzer ar bloaz-se: -16°C e-pad an noz etre an 19 hag an 20 a viz Genver 1963. Sac'het e voe ar porzh e-pad ur sizhunvezh gant ar vorskorneg.

 Brezhoneg 
 5,7 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 336.

Darvoudoù sport a bep seurt
 4 a viz Gwengolo 1911 : tapet rekord ar bed an uhelder (3 950 m) gant ar nijer gall Roland Garros goude dibradañ diouzh traezhenn Kankaven.
 10 a viz Gouere 1982 : 7 tennad-hent Tro Bro-C'hall etre Kankaven ha Konk-Kerne ; trec'h eo Pol Verschuere (Belgia).

 Monumantoù ha traoù heverk 

 Iliz katolik Sant Meven.

 Monumant ar re varv e bord ar mor, luc’hskeudennoùMemorial Genweb ha kartenn-bostMemorial Genweb. Dioueliet e voe d’ar 15 a viz Du 1931Université de Lille.
 Monumant ar re varv er vered, luc’hskeudennMemorial Genweb.
 Plakennoù ar re varv (1914-1918 ha 1939-1945) en iliz katolik, luc’hskeudennoùMemorial Genweb.
 Monumant ar c’hwec’h den marvet e 1944, luc’hskeudennoùMemorial Genweb.

 Armerzh 
 Pesketa 
Ar gumun a oa rannet e daou : 
 en traoñ porzh an Houl bet savet ar chaoser anezhañ e 1836,
 e krec'h ar vourc'h e-lec'h ma oa o chom ar genwerzherien hag ar baramantourien betek diskrog-labour bras paotred an Douar-Nevez e 1911.
Tud Kankaven a besketae ar moru en XVIvet kantved betek deroù an .
Adsavet eo bet ar viskinenn Ar Gankavenadez e 1987.
 Obererezhioù 
 Labour-douar (kaol-fleur).
 Gounit istr
 Pesketaerezh meret e borzh gant Kambr Kenwerzh ha Greanterezh Bro Sant-Maloù.
 Touristerezh

 An deiz a hiziv 
 Diorroet eo bet an touristerezh, ar restaorantoù ha gwerzhañ an istr.
 Emdroadur ar boblañs abaoe 1793 
17931800180618201831183618411846185118561861186618721876Poblañs3 1773 0033 4144 1214 8805 1515 2305 065 5 8266 1056 3526 4006 6546 239poblañs hep kontañ doubl
18811886189118961901190619111921192619311936194619541962Poblañs6 5236 7216 5786 6416 5497 0617 6276 6356 3406 0295 6355 5695 4635 236poblañs hep kontañ doubl
19681975198219901999200620072013Poblañs5 0194 7804 6384 9105 2035 2855 2935 208poblañs hep kontañ doubl
• Mammenn : EBSSA

 Melestradurezh 

 Tud 

 Jeanne Jugan, diazezerez kumuniezh C'hoarezed Vihan ar Re Baour
 Olivier Roellinger, keginer
 Auguste Denis-Brunaud, liver
 René Vautier, filmer, en deus bevet eno un darn eus e vuhez
  Eugène Feyen (1815-1908) liver Kankaven
Erwan ar Menga (1909 - 1998), beleg ha skrivagner.
 Yves Laloy (1920 - 1999) liver surrealist

 Ardamezeg ar familhoù 

 Monumantoù ha lec'hioù heverk 

 an aod (Beg an Trein, Menez-Mikael)
 Mirdi ar c'hoadoù skultet
 porzh an Houl
 ti-feurm ar mor (diwar-benn an istr hag ar grogenn)
 Mirdi an Arzoù ha Hengounioù ar Bobl
 ti Jeanne Jugan

 Gevelliñ 
 Arnstein, Bayern, Alamagn
 Mittelwihr, Roen-Uhel, Elzas, Bro-C'hall
 Les Saisies, Savoie, Savoia, Bro-C'hall

 Levrlennadur 

 F. Bouleuc, Cancale son origine et son histoire, La Decouvrance éditions.
 Éditions du Phare, à Cancale.
 Léo Kerlo et René Le Bihan, Peintres de la Côte d'Émeraude, Le Chasse-Marée/ArMen 1998.
 René Le Bihan, Léo Kerlo, édition Chasse-Maree Estran Cancale
Annick Rouxel, Cancale - Étude démographique. 1757-1800, 1970, (Archives départementales d'Ille-et-Vilaine - Mémoire 2 J 10).
Erwan Vallerie : Diazezoù studi istorel an anvioù-parrez. Corpus. An Here. 1995

 Lec'hiennoù ofisiel 

 Lec'hienn kêr Kankaven
 Pezhioù savouriezh rummet e Kankaven war lec'hienn Ministrerezh ar Sevenadur (gall)
 Pezhioù arrebeuri rummet e Kankaven war lec'hienn Ministrerezh ar Sevenadur (gall)

 Lec'hioù all 

Kankaven war al lec'hienn Geobreizh
 Kankaven war al lec'hienn Armorance
 Kevredigezh mignoned ar biskinennoù hag ar c'hKankaven kozh

 Notennoù, mammennoù ha daveoù 

Rummad:Kumunioù Il-ha-Gwilen
Rummad:Kumunioù Bro-Sant-Maloù
Rummad:Kankaven
Rummad:Porzhioù Breizh
Rummad:Nijerezioù alaman aet d'ar strad e Breizh e-pad an Eil brezel-bed